Djeca iz skupine „Zmajčeki“ obilježila su „Dječji tjedan“ prigodnim likovnim, glazbenim, govornim i istraživačko-spoznajnim aktivnostima. Djeca su usvojila pjesmicu „Limači“ koju su kroz cijeli tjedan radosno pjevušila. Odgojiteljice su djeci čitale priče „Elmer“ i „Riba duginih boja“ koje govore o različitosti i toleranciji. „Zmajčeki“ su osim govorno i likovno interpretirali svoga „Elmera“. Također, pričali su o dječjim pravima i izradili plakat. Pričali su i o tome kako bi oni promijenili svijet. Također, u sklopu Dječjeg tjedna „Zmajčeke“ je posjetio i „Klaun Čupko“ koji ih je zabavio pjesmama i čarobnom predstavom.